《次韵杨光父见赠》
宋代·晁公溯

为善惟不足，务德莫如滋。
古人行此道，名与星斗垂。
是邦秃鬓行，实乃古丑夷。
区区岂云难，长者能折枝。
上寻声光远，下感风俗衰。
老夫强解事，曲学安所施。
不见南海滨，举世谁保持。
吾方那可用，乡党笑脱颐。
但皆指乔木，故园今在兹。
乔木诚茂美，叹息将何为。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。